**Ministru kabineta sēdes protokollēmuma projekta**

**„Par Ministru kabineta 2012.gada 28.februāra sēdes protokollēmumu (prot. Nr.11 26.§) „Informatīvais ziņojums „Par valsts mantas atsavināšanu**

**pret atlīdzību akciju sabiedrības „Latvijas Gāze” īpašumā”””**

**sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. Pamatojums | Likuma „Par pievienotās vērtības nodokli” 6.panta pirmās daļas 23.punkts nosaka, ka ar nodokli neapliek nekustamā īpašuma pārdošanu, izņemot nelietota nekustamā īpašuma pārdošanu un apbūves zemes pārdošanu. |
| 2. Pašreizējā situācija un problēmas | Ministru kabineta 2012.gada 28.februāra sēdes protokollēmuma (protokols Nr.11 26.§) 2.punktā ir noteikts atbalsts Aizsardzības ministrijas lēmumam par augstā spiediena P mazāks 0,6 MPa gāzesvada D 60,3mm no gāzesvada noslēgierīces A-8126 līdz noslēgierīcei PA-9118 ar kopējo garumu 192,75 m Kadagā, Ādažu novadā atsavināšanu pret atlīdzību akciju sabiedrības „Latvijas Gāze” īpašumā.Protokollēmuma 3.punktā ir noteikts, ka iegūtos līdzekļus par valsts mantas atsavināšanu akciju sabiedrības „Latvijas Gāze” īpašumā 5 000 latu apmērā (plus PVN 22%) ieskaitīt valsts pamatbudžeta ieņēmumos.Aizsardzības ministrija pazemes gāzesvadu uzbūvēja 2001.gadā, to apliecina 2001.gada 3.augusta pazemes (virszemes) gāzesvada pieņemšanas akts.2006. un 2007.gadā akciju sabiedrība „Latvijas Gāze” veica divus pieslēgumus pie Aizsardzības ministrijas uzbūvētā pazemes gāzesvada, tādejādi mainot gāzesvada pievada funkciju – sadales kategorijas gāzesvada posms, un uzsāka sadales gāzesvada posma ekspluatāciju (09.06.2006. Atzinums par pazemes (virszemes) gāzesvada gatavību ekspluatācijai, 31.08.2007. atzinums par pazemes (virszemes) gāzesvada gatavību ekspluatācijai).Tā kā sadales gāzesvada posms tiek lietots kopš 2006.gada, pievienotās vērtības nodoklis šajā gadījumā nav jāmaksā un ir nepieciešams izdarīt grozījumu protokollēmuma 3.punktā un svītrot iekavās iekļautos vārdus un skaitli „plus PVN 22%”. |
| 3. Saistītie politikas ietekmes novērtējumi un pētījumi | Nav. |
| 4. Tiesiskā regulējuma mērķis un būtība | Projekts paredz precizēt Ministru kabineta 2012.gada 28.februāra sēdes protokollēmuma (protokols Nr.11, 26.§) 3.punktu, atbilstoši likuma „Par pievienotās vērtības nodokli” 6.panta pirmās daļas 23.punktam.  |
| 5.Projekta izstrādē iesaistītās institūcijas | Aizsardzības ministrija |
| 6.Iemesli, kādēļ netika nodrošināta sabiedrības līdzdalība | Tiesību akta projekta būtība nosaka, ka nav nepieciešama sabiedrības līdzdalība. |
| 7. Cita informācija | Nav. |

Anotācijas II – VII sadaļa – projekts šīs jomas neskar.

Aizsardzības ministrs A.Pabriks

Vīza: Aizsardzības ministrijas

valsts sekretārs J.Sārts

28.06.2012 10:50

330

S.Grizāne 67300223, fakss 67300207

Sarmite.Grizane@vamoic.gov.lv